قاراخانلی تۆرکجه‌سی، قاراخانلیجا یوخسا خاقانی تۆرکجه‌سی (Qaraxanlı Türkcəsi) 11-جی یۆزایللیکده قاراخانلیلار دؤولتی دؤنمینده یازیلیب و دانیشیلان بیر تاریخی تورک دیلی ایدی. قاراخانلی تۆرکجه‌سی تۆرکلرین ایسلامدان سوْنرا بیرینجی یازیلی دیلی کیمی تانینیر. چاغاتای تۆرکجه‌سی و خارزم تۆرکجه‌سی‌ قاراخانلی تۆرکجه‌سیندن تؤرنمیش دیللردیرلر. قاراخانلی تۆرکجه‌سی عرب الیفباسی ایله یازیلیرمیش و اسکی اویغور تورکجه‌سینه اوْخشارلیغی واریمیش.